57. ΝΟΜΟΘΕΤ. ΔΙΑΤΑΓΜΑ υπ’ αριθ.178 της 21/25 Σεπτ.1973 (ΦΕΚ Α΄ 236) Περί τροποποιήσεως και συμπληρώσεως του άρθρ. 12 παρ. 6 του Ν.Δ. 4104/1960. Άρθρ.1.-1.Αι διατάξεις της παρ. 6 του άρθρ. 12 του Ν.Δ. 4104/1960 «περί τροποποιήσεως και συμπληρώσεως της νομοθεσίας περί κοινωνικών ασφαλίσεων και άλλων τινών οργανωτικών και διοικητικών διατάξεων» εφαρμόζονται και δια την συνταξιοδότησιν ησφαλισμένων οίτινες κατά την δημοσίευσιν του νόμου τούτου είχον συμπληρώσει το 40όν έτος της ηλικίας των. 2.Μετά την εν παρ. 6 του άρθρ. 12 του Ν.Δ. 4104/1960 φράσιν «εξ ών ανά εκατόν τουλάχιστον καθ’ έκαστον των πέντε ημερολογιακών ετών» προστίθεται η φράσις «ή επτακοσίας, τουλάχιστον, εν συνόλω, εντός των ετών τούτων». Άρθρ.2.-Η ισχύς του παρόντος Ν.Δ/τος άρχεται από 1ης Ιουλ.1973. 